Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 9/1999. (III. 31.) PM rendelethez
Paragraph Index: 2253

3. Tiszti rendfokozati parolik 120 mm hosszú — a végén található hurokkal együtt — 38 mm széles, zöld lampasztból készült ékalakban kialakított, arany színű súlytással szegélyezett paroli. Az ékalak csúcsánál egy hurok, annak lábánál és az ékalak kezdeténél 2-2, összesen 4 db vitézkötés van kialakítva a súlytásból. A paroli ékalakú végétől 10 mm-re egy db arany színű testületi jelvény található. 3.1. Hadnagy A paroli egyenes végétől a csillag középpontjáig számítva 15 mm-re, a hossztengelyen 1 db, 15 mm átmérőjű, hatágú, arany színű csillag található. 3.2. Főhadnagy A paroli egyenes végétől a csillag középpontjáig számítva 15 mm-re, szélétől 13 mm-re 1 db, attól 15 mm-re további 1 db, összesen 2 db, 15 mm átmérőjű, hatágú, arany színű csillag található hossztengelyre merőlegesen. 3.3. Százados A paroli egyenes végétől a csillag középpontjáig számítva 15 mm-re, egymástól 15 mm-re a hossztengelyre merőlegesen 2 db, az egyenes végétől 30 mm-re a hossztengelyen 1 db, összesen 3 db, 15 mm átmérőjű, hatágú, arany színű csillag található.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes